26/12/2022 | Administración LocalMunicipal
Mugardos
Delegación de competencias en membro da xunta de goberno local

O Sr. Alcalde do Concello de Mugardos, con data 19.12.2022, dictou a Resolución da Alcaldía núm.2022-1233 que de seguido se transcribe: “ RESOLUCIÓN DA ALCALDÍA Por resolución de Alcaldía nº 1414/2019 de 13.12.2019, procedíase a efectuar delegación de competencias de Alcaldía na Xunta de Goberno Local, entre outras, en materia de persoal. Dita resolución complementouse por posterior Resolución nº 56/2021, de 21.01.2021 pola que se modificaban os termos das atribicións delegadas en materia de contratación. A acción de goberno colexiada ven coexistindo para garantír a axilidade da xestión administrativa comom principio rector da actuación das Administracións públicas (artigo 3.1º da Lei 40/2015, de 1 de outubro, de Réxime Xurídico do Sectgor Público), coas delegacións xenéricas e especiais a favor dos diferentes Tenentes de Alcalde (artigo 43 do Real Decreto 2568/1986, de 28 de novembro, de Organización, Funcionamento e Réxime Xurídico das Entidades Locais). Non obstante, as reformas e medidas lexislativas aprobadas dende a efectividade das delegacións conferidas, de xeito significado en materia de persoal, esixen o establecemento dun novo marco de actuacións encaminadas ao aseguramento do cumprimento das obrigas normativas impostas, especialmente pola Lei 20/2021, de 28 de decembro, de medidas urxentes para reducir a temporalidade no emprego público, sen que elo implique merma ningunha da unidade da actuación conxunta do equipo de goberno. E para tal efecto, con data 15.12.2022, por Resolución de Alcaldía nº 2022-1212, de 15.12.2022, procedíase conforme ao establecido nos artigos 9.6º da Lei 40/2015, de 1 de outubro, de Réxime Xurídico do Sector Público e 116 do Real Decreto 2568/1986, de 28 de novembro, de Organización, Funcionamento e Réxime Xurídico das Entidades Locais, a revogar a competencia de alcaldía prevista no art.21.1º. g) da Lei 7/1985, de 2 de abril, de Bases do Réxime Local, para aproba-la oferta de emprego público de acordo co Presuposto e a plantilla aprobados polo Pleno, aproba-las bases das probas para a selección do persoal e para os concursos de provisión de postos de traballo, delegada na Xunta de Goberno Local por Resolución 1414/2019 de 13.12.2019. Polo que en coherencia coa revogación efectuada, de conformidade co establecido no artigo 21, 23.4º da Lei 7/1985, de 2 de abril, de Bases do Réxime Local e correlativo da Lei 5/1997, de 22 de xullo, de Administración Local de Galicia, 9 da Lei 40/2015, de 1 de outubro, de Réxime Xurídico do Sector Público e 43 e seguintes do Real Decreto 2568/1986, de 28 de novembro, de Organización, Funcionamento e Réxime Xurídico das Entidades Locais, por medio da presente RESOLVO: Primeiro.- Modificar a Resolución de Alcaldía número 1414/2019, do 13 de decembro de 2019, complementada pola Resolución 536/2021, de 24.05.2021 de delegación xenérica de competencias de Alcaldía a favor do 2º Tenente de Alcalde, membro da Xunta de Goberno Local, Eudosia Bogantes Pinot, ampliando a delegación e facultades conferidas en materia de Persoal referidas ás contempladas no artigo 21.1º. g) da Lei Lei 7/1985, de 2 de abril, de Bases do Réxime Local, para aproba-la oferta de emprego público de acordo co Presuposto e a plantilla aprobados polo Pleno, aproba-las bases das probas para a selección do persoal e para os concursos de provisión de postos de traballo. Segundo.- Dar conta da presente Resolución ao Pleno e á Xunta de Goberno Local na primeira sesión ordinaria que se realice. Terceiro.- Proceder á súa publicación no BOP de A Coruña, sen prexuízo de a avogación sexa efectiva dende o día seguite ao da súa sinatura, así como no taboleiro de anuncios da sede electrónica e no portal de transparencia. Cuarto.- Notificar a presente Resolución ao concelleiro designado, para a súa aceptación expresa, segundo dispón o artigo núm.8 do ROM. Mugardos, documento asinado dixitalmente á marxe.” Asinado dixitalmente polo sr. Alcalde, D. Juan Domingo de Deus Fonticoba, en data 20 de decembro de 2022.